Dosarele X
The Lone Gunmen este un serial de televiziune american creat de Chris Carter, creator și al serialului "Dosarele X". Serialul a fost difuzat inițial pe Fox Network în 2001 și are 13 episoade a câte 43 minute fiecare. Prezintă povestea celor trei hackeri și teoreticieni ai conspirației, Melvin Frohike, John Fitzgerald Byers și Richard Langly, aceste personaje apărând și în "Dosarele X". Este un produs derivat al serialului "Dosarele X" și parte a "francizei Dosarele X". Serialul a fost anulat datorită scăderii ratei de audiență.